Source: https://www.zakonypreludi.sk/zz/1992-c132-p1
Timestamp: 2019-05-27 11:04:51+00:00

Document:
p1/c132/1992 Zb. Nález Ústavného súdu Českej a Slovenskej Federatívnej Republiky | Aktuálne znenie
p1/c132/1992 Zb.
Nález č. p1/c132/1992 Zb.Nález Ústavného súdu Českej a Slovenskej Federatívnej Republiky
Čiastka 132/1992
Platnosť od 31.12.1992 do03.10.1995
Účinnosť od 31.12.1992 do03.10.1995
Zrušený 207/1995 Z. z.
Aktuálne znenie 31.12.1992 - 03.10.1995
Ústavného súdu Českej a Slovenskej Federatívnej Republiky
Ústavný súd Českej a Slovenskej Federatívnej Republiky rozhodol dnešného dňa v pléne zloženom z predsedu JUDr. Ernesta Valka a sudcov JUDr. Vlastimila Ševčíka, JUDr. Vojena Güttlera, JUDr. Zdeňka Kesslera, JUDr. Petra Kresáka, JUDr. Pavla Matesa, JUDr. Mariana Poslucha, JUDr. Antonína Procházku, JUDr. Viery Strážnickej, JUDr. Ivana Trimaja a JUDr. Jána Vosčeka po ústnom pojednávaní
vo veci navrhovateľa Vyššieho vojenského súdu v Trenčíne, proti Federálnemu zhromaždeniu Českej a Slovenskej Federatívnej Republiky, zastúpenému podpredsedom JUDr. Filipom Šedivým za účasti vedľajších účastníkov - Vojenského obvodového prokurátora v Prešove a Pavla Marcinčáka, bytom Stretava č. 5, Michalovce, o vyslovenie nesúladu medzi ust. § 2 zákona č. 18/1992 Zb. o civilnej službe a čl. 15 ods. 3 a čl. 1 Listiny základných práv a slobôd vyhlásenej ústavným zákonom č. 23/1991 Zb.
Ustanovenie § 2 ods. 1 písm. a) zákona č. 18/1992 Zb. o civilnej službe v rozsahu, v ktorom sa vzťahuje aj na odvody uskutočnené pred účinnosťou tohto zákona, nie je v súlade s čl. 1 a čl. 15 ods. 3 Listiny základných práv a slobôd.
Dňom vyhlásenia tohto nálezu v Zbierke zákonov stráca účinnosť ustanovenie § 2 ods. 1 písm. a) zákona č. 18/1992 Zb. vo vzťahu k odvodom, uskutočneným pred 16. januárom 1992. Ak Federálne zhromaždenie neuvedie zákon č. 18/1992 Zb. do šiestich mesiacov od vyhlásenia tohto nálezu do súladu s čl. 1 a čl. 15 ods. 3 Listiny, stráca platnosť ustanovenie § 2 ods. 1 písm. a) zákona č. 18/1992 Zb. vo vzťahu k odvodom, uskutočneným pred 16. januárom 1992.
V Brne 10. 12. 1992

References: súd 
 § 2
 čl. 15
 čl. 1
 § 2
 čl. 1
 čl. 15
 § 2
 čl. 1
 čl. 15
 § 2